b'\n_START_ARTICLE_\nBorut Ambro\xc5\xbei\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nBorut Ambro\xc5\xbei\xc4\x8d se je rodil 8. januarja 1970 v Mariboru. Po osnovni \xc5\xa1oli, Bojana Ilicha se je vpisal na Srednjo kmetijsko \xc5\xa1olo v Mariboru. Diplomiral je na Pravni fakulteti Univerze v Maribor, podiplomski \xc5\xa1tudij pa nadaljuje na podro\xc4\x8dju marketinga in socialne gerontologije. Kot prostovoljec deluje \xc5\xbee 30 let na podro\xc4\x8dju \xc4\x8dlovekovih pravic, kulture in varstva okolja. V \xc4\x8dasu \xc5\xa1tudija je dolga leta prepeval v Akademskem pevskem zboru Boris Kraigher, kasneje APZ Maribor ter v Vokalni skupini Urban. Leta 2000 je bil eden izmed ustanovnih \xc4\x8dlanov Rotaract cluba Maribor, mednarodne organizacije, ki zdru\xc5\xbeuje mlade med 18. in 30. letom starosti, ki sledijo rotarijski ideji o bolj\xc5\xa1em svetu in bolj\xc5\xa1ih ljudeh. Rotary je svetovna organizacija, ki zdru\xc5\xbeuje uspe\xc5\xa1ne ljudi razli\xc4\x8dnih profesionalnih klasifikacij, ki se \xc5\xbeelijo udejstvovati na dobrodelnem podro\xc4\x8dju in so zavezani humanitarni miselnosti. Kasneje je postal\xc2\xa0 prvi predsednik Rotary kluba Maribor \xe2\x80\x93 Park ter za dose\xc5\xbeke iz podro\xc4\x8dja dru\xc5\xbebenih in dobrodelnih prizadevanj rotarijcev prejel\xc2\xa0 najvi\xc5\xa1je rotarijsko priznanje \xc2\xbbPaul Harris Fellow Award\xc2\xab. Od leta 2008 je dejaven kot podpredsednik Dru\xc5\xa1tva za boj proti raku \xc5\xa0tajerske Maribor, ki je eno od 11-ih regijskih dru\xc5\xa1tev, ki so zdru\xc5\xbeena v Zvezo slovenskih dru\xc5\xa1tev za boj proti raku. Je prejemnik Srebrnega priznanja Zveze za boj proti raku za 10. letno po\xc5\xbertvovalno delo na podro\xc4\x8dju boja proti raku. Kot idejni vodja je prejemnik Bronastega priznanja \xc5\xa0GZ za inovativnost 2016 za mehko inovacijo \xc2\xbbUmetni\xc5\xa1ko \xe2\x80\x93 terapevtske delavnice izdelovanje emajliranega nakita\xc2\xab. \xc2\xa0Leta 2009 ga je ve\xc4\x8d nevladnih organizacij predlagalo za prvega Zastopnika pacientovih pravic Maribor, ki ga je dolo\xc4\x8dil Zakon o pacientovih pravicah (Ur. l. RS, \xc5\xa1t. 15/08). Med predlagatelji so bili Obmo\xc4\x8dno zdru\xc5\xbeenje Rde\xc4\x8dega kri\xc5\xbea Maribor, Dru\xc5\xa1tvo za boj proti raku \xc5\xa0tajerske Maribor, ZZZS OE Maribor itd. Na funkcijo Zastopnika pacientovih pravic Maribor ga je imenovala Vlada RS leta 2009. Od takrat naprej je tudi \xc4\x8dlan Sveta invalidov Mestne ob\xc4\x8dine Maribor. V tistem \xc4\x8dasu je bil pobudnik in urednik revije pacientove pravice in dol\xc5\xbenosti, ki je bila na razpolago pacientom v \xc4\x8dakalnicah izvajalcev zdravstvenih storitev na podro\xc4\x8dju SV Slovenije. Funkcijo zastopnika je opravljal do izvolitve v Dr\xc5\xbeavni zbor RS oz. leta 2012. V dr\xc5\xbeavnem zboru je bil poslanec v mandatnem obdobju 2011-2014. Leta 2011 je bil imenovan za predstavnika NVO v Svetu Vlade RS za razvoj nevladnih in prostovoljskih organizacij. Zaradi njegovega dolgoletnega anga\xc5\xbeiranja na podro\xc4\x8dju \xc4\x8dlovekovih pravic ga je leta 2015 Mednarodno zdru\xc5\xbeenje za prepre\xc4\x8devanje nasilja nad starej\xc5\xa1imi (Intenational Network for the Prevention of Elder Abuse, INPEA) imenovalo za nacionalnega predstavnika za Slovenijo. INPEA deluje kot nevladna organizacija (NVO) s posebnim svetovalnim statusom z Ekonomskim in socialnim svetom Zdru\xc5\xbeenih Narodov (od leta 2003), Oddelkom za ekonomska in socialna vpra\xc5\xa1anja (DESA) in je priklju\xc4\x8dena k Oddelku ZN za javno informiranje (DPI). \xc2\xa0Kot idejni vodja je prejemnik Bronastega priznanja \xc5\xa0GZ za inovativnost 2017 za organizacijsko \xe2\x80\x93 informacijsko inovacijo \xc2\xbbInfo to\xc4\x8dka INPEA - International Network for the Preventionof Elder Abuse\xc2\xab.\xc2\xa0 Kot predsednik Zveze Slovenska unija pacientov, nadaljuje na nevladni ravni delo, ki ga je za\xc4\x8del v vlogi Zastopnika pacientovih pravic Maribor. Kot idejni vodja in predsednik Zveze Slovenska unija pacientov je prejemnik Bronastega priznanja \xc5\xa0GZ za inovativnost 2016 za socialno inovacijo \xc2\xbbTroj\xc4\x8dek osve\xc5\xa1\xc4\x8devalnih preventivnih zdravstvenih programov: Znanje pred neznanjem / Informiran pacient / Pravica \xe2\x80\x93 \xc4\x8drka na papirju\xc2\xab. Je raziskovalec, (so)avtor na podro\xc4\x8dju \xc4\x8dlovekovih pravic, dru\xc5\xbebene odgovornosti, trajnostne ekonomije in marketinga, delovnega prava, socialne gerontologije in varstva okolja. Je \xc4\x8dlan delovne skupine za pripravo Zakona o NVO v javnem interesu, predsednik Komisije za razvoj NVO v Mestni ob\xc4\x8dini Maribor, ki deluje kot posvetovalno telo \xc5\xbeupana, \xc2\xa0\xc4\x8dlan vladne Komisije za gensko spremenjene organizme (GSO), \xc2\xa0\xc4\x8dlan Medresorske komisije za zagotavljanje pravic prosilcev za mednarodno za\xc5\xa1\xc4\x8dito, vodja ob\xc4\x8dinskega in UNICEF-ovega projekta \xc2\xbbOtrokom prijazno UNICEF-ovo mesto Maribor\xc2\xab\xc2\xa0in koordinator VARNIH TO\xc4\x8cK v Mestni ob\xc4\x8dini Maribor, \xc4\x8dlan Obmo\xc4\x8dnega zdru\xc5\xbeenja rde\xc4\x8dega kri\xc5\xbea Maribor, \xc4\x8dlan Dru\xc5\xa1tva izgnancev Slovenije - KO Rotov\xc5\xbe Pesnica, Zdru\xc5\xbeenja borcev za vrednote NOB Maribor - KO ZB Pre\xc5\xbeihov Voranc, KUD \xc5\xa0tudent. Je dolgoletni \xc4\x8dlan in od leta 2018 predsednik Hortikulturnega dru\xc5\xa1tva Maribor, ki s svojo 149 letno tradicijo povezuje 18 podravskih ob\xc4\x8din v projektih za o\xc4\x8duvano okolje in trajnostno naravnane usmeritve. Je licencirana Varuh gorske narave pri PZS in mentor za vodenje invalidov v gorah.'